Document ID: /roh_data/filtered/fineweb-2-filterrobots_roh.jsonl.gz/4004

- Per il cumbat encunter la fomaz en l'Africa ha l'organisaziun fatg in di da collecta l'avrigl da l'onn passà. Ils daners èn ids a differents projects en la Somalia, la Nigeria ed il Sudan dal Sid.
- Er la sort da persunas basegnusas en Svizra n'haja però betg laschà fraid ils donaturs. Suenter la catastrofa ha la Chadaina da Fortuna ramassà 5,9 milliuns francs per Bondo.
- 4 milliuns francs èn vegnids ramassads per la minoritad muslima Rohingya ch'è fugida dal Myanmar en il Bangladesch.
Sustegn per projects en l'exteriur
La gronda part da las donaziuns èn vegnidas contribuidas a projects en l'exteriur dad ovras d'agid da la Svizra. Dals total 62 milliuns francs èn 5,8 milliuns vegnids utilisads per agid en la Svizra. Tar quels tutgan secturs d'agid social, giuvenils en miseria ed agid tar donns da malaura.
RR novitads 07:00